બેઠક બાદ ગૃહરાજયપ્રધાને જમાલપુર ખાતેના સુપ્રસિધ્ધ જગન્નાથજી મંદિર ખાતે વિશેષ મુલાકાત લીધી હતી અને ત્યાં પણ સુરક્ષાના પગલા અને વ્યવસ્થાનું નીરીક્ષણ કર્યું હતું. ગૃહરાજયપ્રધાને ભગવાન જગન્નાથજીના દર્શન પણ કર્યા હતા અને ત્યારબાદ મંદિર પરિસર અને તેની બહાર ફરતે સુરક્ષા કવચને લઇ પોલીસ અધિકારીઓ સાથે ચર્ચા વિચારણા હાથ ધરી હતી. એ પછી ગૃહરાજયપ્રધાને રથયાત્રાના પરંપરાગત રૂટ પર પણ નીરીક્ષણ કર્યું હતું અને પોલીસની સુરક્ષા વ્યવસ્થા, સલામતી પોઇન્ટ, સીસીટીવી કેમેરા, ધાબા પોઇન્ટ સહિતના મુદ્દાઓની જાત માહિતી મેળવી હતી. આ મુલાકાત દરમ્યાન ગૃહરાજય પ્રધાને ખુદ ઉચ્ચ પોલીસ અધિકારીઓને કેટલાક મહત્વના સૂચનો પણ કર્યા હતા અને તેની તાત્કાલિક અમલવારી કરવા પણ તાકીદ કરી હતી.